**Одговорно извршавање задатака у складу са планом реализације активности, средствима која су на располагању и у предвиђеним временским оквирима**

Активност. Организовање забаве за децу

1. Прављење забаве. За реализацију ове активности потребна нам је идеја који тип и врста забаве ће бити. Потребно је расподелити полазнике у три групе. 1. група за припрему хране. 2. група за припрему простора за забаву и 3. група за осмишљавање и спровођење забавних садржаја. Након поделе, свака група добија упуства за планирање потребног времена и средстава за реализацију активности:

1. Направити детаљну листу појединих активности;
2. Поређати активности према распореду спровођења;
3. За сваку активност планирати потребно време за спровођење и крајни рок за завршетак;
4. Саставити детаљну листу потребног материјала (зависно од групе) и начина како ће га полазници обезбедити;
5. За сваког члана тима потребно је прецизно одредити улогу у тиму и одговорност.

2.Организовање и реализација забаве. Потребно је обезбедити период од једне до две недеље да се обавие припремне радње, прибаве потребна средства и организују забаву.

На дан одржавања забаве полазници спроводе завршне организационе активности:

1. Група задужена за припремање хране, доноси, сервира и распоређује припремљену храну.
2. Група задужена за припрему просторије за забаву, чисте простор, декоришу и размештају намештај у складу са природом забаве, просторним могућностима и бројем гостију.
3. Аниматори односно група задужена да осмисли и реализује забавне садржаје, монтира аудио-визуелне средства, проверавају њихову исправност, спроводе забавни програм који су смислили.

3.Након што је забава завршена, креће се са заједничким чишћењем и сређивањем просторије, скупља се преостала храна и реквизити, који могу да се сачувају за следећу забаву.

Циљ је развој организационих вештина кроз планирање потребних ресурса за организацију једноставног догађаја из контекста породичног окружења и његову реализацију; развој иницијалности и креативности.